armvectores/hy_wikipedia_2023 huggingface dataset:
(6281) Ստրանդ

(6281) Ստրանդ (անգլ.՝ Strnad), աստերոիդ աստերոիդների հիմնական գոտում։ Հայտնաբերվել է 1980 թվականի սեպտեմբերի 16-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,588998 ա. մ., առավելագույնը մոտենում է 2,1324 ա. մ. հեռավորության վրա և հեռանում 3,0456 ա. մ.։ Արեգակի շուրջ մեկ ամբողջական պտույտ է կատարում 1521,58 երկրային օրվա ընթացքում, իր ուղեծրով շարժվելով միջինում 0,236596 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,63° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6281) Ստրանդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կումիր (գետ)

Կումիր (ռուս.՝ Кумир), Չարըշ գետի ձախ վտակ, ունի 66 կմ երկարություն։
40 կմ երկարությամբ գետը հոսում է խոր կիրճով։ Առավել հայտնի է լողի սիրահարների մոտ։ Այս տարածքում հաշվու են մոտավրապես 17 քարվաստ (ռուս. порог) և 20 սահանք (ռուս. шивера)։ Նրա ամենահայտնի գետաբերանը՝ «Դեվիչի պլյոսը», տեղակայված է Ուստ Կումիր գյուղից ոչ հեռու։ Այստեղ բուռն և արագասլաց Կումիրը վեր է ածվում լուռ, մինչ հատակը պարզ ջրով գետի։
Կումիրի ավազանը լեռնային բյուրեղի և սպիտակ հասպիսի ձևավորման վայր է։
Ամեն տարի հուլիս ամսվա սկզբին այստեղ անց են կացվում ջրային տեխնիկայի և ռաֆտինգի մրցումներ։
Սկսած 2005 թ.-ից ամեն տարի անց են կացվում Ռուսաստանի ռաֆտինգի մրցումներ։ Սովորույթի համաձայն մրցումների անցկացման դաշտը գտնվում է Մենդոյ առվի մոտ։ Մրցումներն անց են կացվում Մենդոյ և Ինտեգրալ առուների գետաբերաններին։
Գետաբերանից 10 կմ հեռավորության վրա գտնվում է մեղվաբուծարանը։ Գետի երկայնքով անցնող ճանապարհը խորդուբորդ է, ավելի հեշտ է ճանապարհն անցնել լրիվ քարշային մեքենաներով։
Սենթ Լուիս 2014 (շախմատային մրցաշար)

Սենթ Լուիս 2014 (Sinquefield Cup), շախմատային մրցաշար 6 գրոսմայստերների մասնակցությամբ, որն անցկացվել է 2014 թ. օգոստոսի 26-ից սեպտեմբերի 8-ը ԱՄՆ-ի Սենթ Լուիս քաղաքում։ Մրցաշարի հաղթող ճանաչվեց Ֆաբիանո Կարուանան, ով 10 հնարավոր միավորներից հավաքեց 8.5 միավոր։


== Մրցանակներ ==
1-ին տեղ — 100 000$
2-րդ տեղ — 75 000$
3-րդ տեղ — 50 000$
4-րդ տեղ — 40 000$
5-րդ տեղ — 30 000$
6-րդ տեղ — 20 000$


== Մասնակիցներ ==


== Մրցաշարային աղյուսակ ==


== Հղումներ ==
Սենթ Լուիս 2014 մրցաշարը chessok.net կայքում
Սենթ Լուիս 2014 Archived 2016-03-05 at the Wayback Machine. մրցաշարի արդյունքները sfd-chess.ru կայքում
Խորոշաևո

Խորոշաևո (ռուս.՝ Хорошаево, բաշկիրերեն՝ Хорошаев), գյուղ Ռուսաստանի, Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գայզելվինդ

Գայզելվինդ (գերմ.՝ Geiselwind), կոմունա Գերմանիայում, Բավարիա երկրամասում։ Բնակչությունը ըստ 2011 թվականի մարդահամարի տվյալների կազմում է 2380 մարդ, բնակչության խտությունը՝ 48,77 մարդ/կմ²։ Տարածքը՝ 2443 կմ²։ Պաշտոնական համարը 09 6 75 127։


== Ծանոթագրություններ ==
Նիմիս

Նիմիս (իտալերեն՝ Nimis), կոմունա Իտալիայի Հանրապետությունում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 2862 մարդ 2008 թվականի մարդահամարի տվյալների, բնակչության խտություն՝ 85 մարդ/կմ²։ Զբաղեցնում է 33 կմ² մակերես։ Փոստային ինդեքս՝ 33045։ Հեռախոսային կոդ՝ 0432։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար՝ 0431 69017
Էլեկտրոնային փոստ՝ segreteria@com-muzzana-del-turgnano.regione.fvg.it
Պաշտոնական կայք՝ http://www.comune.nimis.ud.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
Վիճակագրության ազգային ինստիտուտ Archived 2009-12-07 at the Wayback Machine. (անգլ.)


== Ծանոթագրություններ ==
Չիչակօղլու

Չիչակօղլու, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Վաղարշյան փողոց (Երևան)

Վաղարշյան փողոց, փողոց Երևանի Արաբկիր վարչական շրջանում։ Անվանվել է ի պատիվ հայ դերասան, ռեժիսոր, դրամատուրգ, ԽՍՀՄ ժողովրդական արտիստ Վաղարշ Վաղարշյանի։


== Տվյալներ ==
Սկսվում է Սոսեի փողոցից և հասնում մինչև Դավթաշենի կամուրջ։


== Հատվող փողոցներ ==
Սոսեի փողոց
Աղբյուր Սերոբի փողոց
Գուլակյան փողոց
Վիկտոր Համբարձումյան փողոց
Ավետ Ավետիսյան փողոց
Սունդուկյան փողոց
Հրաչյա Քոչարի փողոց
Արծրունու փողոց
Կոմիտասի պողոտա
Արամ Խաչատրյան փողոց
Այգեկցու փողոց
Հովսեփ Էմինի փողոց


== Նշանակալի օբյեկտներ ==
Ալեքսանդր Շիրվանզադեի անվան հ. 21 դպրոց
Հայ-ֆրանսիական բիզնես ակումբ
«Ակցեռն» անշարժ գույքի կորպորացիա
«Մարան» գինետուն


== Պատկերասրահ ==


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Վիտալի Բագանով

Վիտալի Վիկտորի Բագանով (ռուս.՝ Виталий Викторович Баганов, սեպտեմբերի 6, 1952(1952-09-06), Լենինգրադ, ՌԽՖՍՀ, ԽՍՀՄ), սովետական, իսկ հետո նաև ամերիկյան կինոդերասան։


== Կենսագրություն ==
Բագանովը ծնվել է Սանկտ Պետերբուրգում 1952 թվականին՝ Վիկտոր Վասիլի և Զինաիդա Իվանի Բագանովների ընտանիքում։
Սանկտ Պետերբուրգի պետական համալսարանում 4 տարի ուսումնասիրել է աստղագիտություն։ Հետո ընդունվեց Բեմական արվեստի ռուսական պետական համալսարան։ Համալսարան ավարտելուց հետո աշխատել է Բալթիկայի տանը և Վ․ Կոմիսարժևսկայայի անվան ակադեմիական դրամատիկական թատրոնում, 1980- ականներին նկարահանվել է ֆիլմերում։
Ընդմիջումից հետո խաղացել է Վալերիի դերը «Կլան Սոպրանո» (2001) ֆիլմում, խաղացել է «Էյփրիլի տոնը» (2003) և «Ռոկուեյ» (2007) ֆիլմերում, թատերական ներկայացումներում, «C.S.I.. Հանցագործության վայրը Նյու Յորք» (2004) հեռուստասերիալում։ 2008 և 2009 թվականներին հնչունավորել է միջազգային հանցագործ Ռեյ Բուլգարինի դերը GTA IV- ում։


== Ֆիլմագրություն ==
1979 — Ինժեներ Գրաֆտիո — Մալախով
1979 — Շերլոկ Հոլմսը և դոկտոր Վաթսոն - ոստիկան Ռենս
1982 — Նիզակավոր տիկինը
1986 — Սուր թրերի վրա - չեկիստ
1988 — Շան ձագ
1988 — Ֆիզիկոսները
1998 — Եռյակ / Troika — Վիտալի
2000 — Օրենք և կարգ։ Հատուկ կորպուս / Law & Order: Special Victims Unit — բարմեն
2001 — Կլան Սոպրանո / The Sopranos — Վալերի
2003 — Էյփրիլի տոնը / Pieces of April — Half Asleep Man
2004 — C.S.I.. Հանցագործության վայրը Նյու Յորք / CSI: NY — դոկտոր Բոգդան Իվանով
2007 — Ռոկուեյ / Rockaway — Սերգեյ
2008 — GTA IV - Ռեյ Բուլգարին
2009 — Grand Theft Auto IV: The Ballad of Gay Tony - Ռեյ Բուլգարին
2010 — Սոլթ - Ռուսաստանի նոր նախագահ


== Ծանոթագրություններ ==
Աստերոիդների ցանկ (151201-151300)

Աստերոիդների ցանկ (151101-151200)  • Աստերոիդների ցանկ  • Աստերոիդների ցանկ (151301-151400)
 Աստերոիդների ցանկ (151101-151200)  • Աստերոիդների ցանկ  • Աստերոիդների ցանկ (151301-151400)
Խոց

Անվան այլ կիրառումների համար տե՛ս՝ Խոց (այլ կիրառումներ)Խոց, հյուսվածքների ուշ լավացող հատիկավորվող (գրանոլլացիոն) արատ, առաջանում է հյուսվածքների մեռուկացման պատճառով՝ վերականգնման (ռեգեներացիա) պրոցեսների բացակայության կամ թուլության պայմաններում։ Նպաստող գործոններն են նյութափոխանակության խանգարումները, ավիտամինոզները, օրգանիզմի ընդհանուր հյուծվածությունը, ճառագայթային հիվանդությունը և այլն։ Ըստ առաջացման պատճառների խոցերը լինում են՝ վնասվածքային՝ առաջանում է հյուսվածքների վնասվածքների, այրվածքների, ճնշման, ցրտահարությունների դեպքում, էլեկտրական՝ հոսանքով ախտահարվելիս, քիմիական՝ վնասակար նյութերի ազդեցությունից, վարակական-սպեցիֆիկ՝ վարակիչ մի շարք հիվանդությունների (տուբերկուլոզ, սիֆիլիս, փափուկ շանկր, սիբիրյան խոց, ակտինոմիկոզ) դեպքում։ Ոչ սպեցիֆիկ խոցն առաջանում է թարախային, նեխման մանրէների ազդեցությունից (օստեոմիելիտ, ինֆեկցված օտար մարմին)։ Արյան շրջանառության խանգարումներից առաջացած խոցերը լինում են էնդարտերիտի, աթերոսկլերոզի, երակների հանգուցավոր լայնացման դեպքում։ Տրոֆիկ խոցն, առաջանում է խոշոր նյարդերի վնասումից (օրինակ՝ ոտնաթաթի ծակող խոցը նստանյարդի վնասման դեպքում)։ Տրոֆիկ խոցի տարատեսակներից է ստամոքսի և 12-մատնյա աղիքի խոցը (տես Խոցային հիվանդություն)։ Արյան անոթների պատերի փոփոխության պատճառով առաջացած խոցերը լինում են աթերոսկլերոզի, խցանող էնդարտերիտի, բլաստոմատոզ խոց՝ չարորակ նորագոյացությունների դեպքում, ճառագայթային խոց՝ ճառագայթների տեղական ազդեցությունից։ Ըստ ընթացքի առանձնահատկությունների խոցերը լինում են՝ քայքայող, սողացող, ծակող, թափածակվող։ Առավել վտանգավոր են կենսական կարևոր օրգանները և արյան անոթները վնասող խոցերը։ Բուժումը. պատճառի վերացում, տեղական տաք պրոցեդուրաներ, վարակազերծող դեղամիջոցների և անտիբիոտիկների քսուքներով վիրակապեր։ Որոշ դեպքերում՝ վիրահատություն։
Ուննա

Ուննա (գերմ.՝ Unna), քաղաք Գերմանիայում, շրջանային կենտրոն է, որը գտնվում է Հյուսիսային Ռեյն-Վեստֆալիա երկրում։
Ենթակա է Արնսբերգ վարչական շրջանին։ Մտնում է Ուննայի շրջանի կազմի մեջ։ Բնակչությունը կազմում է 66 502 մարդ (2010թ. դեկտեմբերի 31-ի դրությամբ)։ Զբաղեցնում է 88,52 կմ² տարածք։ Պաշտոնական կոդն է՝ 05 9 78 036:


== Լուսանկարներ ==

		
		
		
		
		
		
		
		
		
		
		


== Ինչպես նաև ==
Լուսային արվեստի միջազգային կենտրոն


== Նշումներ ==


== Հղումներ ==
[1] Պաշտոնական էջ
Սելցո (գյուղ, Իրշավայի շրջան)

Անվան այլ կիրառումների համար տե՛ս՝ ՍելցոՍելցո (ուկրաիներեն՝ Сільце), գյուղ Ուկրաինայի Անդրկարպատյան մարզի Իրշավայի շրջանում։
2001 թվականի տվյալներով Սելցո գյուղում բնակվում էր 3 112 մարդ։ Բնակավայրը զբաղեցնում է 3,11 կմ² տարածք։ Բնակչության խտությունը կազմում էր 10 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տեմնոլեսկայա (Կրասնոդարի երկրամաս)

Տեմնոլեսկայա (ռուս.՝ Темнолесская), ստանիցա Ռուսաստանի Դաշնության Կրասնոդարի երկրամասի Ապշերոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուրծի լեռներ

Ուրծի լեռներ, լեռնաշղթա Հայաստանի Հանրապետության Արարատի մարզի հարավում։ Եզրավորում է Արարատյան հարթավայրը հարավարևելքից։ Ծագմամբ ծալքաբեկորային է։ Ջրբաժան է Վեդիի Շաղափ վտակի, Արածոյի ու Արաքսի միջև։ Հյուսիս–արևելքից ձգվում է հարավ–արևելք, այնուհետև՝ արևելք։ Երկարությունը մոտ 25 կմ է, լայնությունը՝ մինչև 11 կմ։
Հյուսիսային լանջերը երկար են, մեղմաթեք, հարավայինները՝ կարճ, զառիթափ։ Բոլոր լանջերը կտրտված են ձորակներով։ Կատարային գոտին հիմնականում նեղ է։ Ամենաբարձրը արևելյան հատվածում գտնվող Ուրծ լեռնագագաթն է՝ 2445,9 մ, որի կոորդինատներն են հս. լ.39°49'04", արլ. ե. 44°54'51"։ Հիմնական լեռնաշարին զուգահեռ կան նաև մանր լեռնաշարեր։
Լանդշաֆտը ստորոտում կիսաանապատային է, միջին բարձրություններում՝ չոր տափաստանային, կատարային մասում՝ լեռնատափաստանային։ Տեղումները լանջերին 200-450 մմ են։ Հյուսիսային լանջերի մի մասը օգտագործվում է գյուղատնտեսական նպատակներով։ Լեռնաշղթայի արևելյան եզրում է գտնվում Ուրծասարի լեռնանցքը (1910 մ), որն իրար է կապում Շաղափի և Արածոյի հովիտները. այստեղով է անցնում հանրապետական նշանակության H10 (H8-Ոսկետափ-Վեդի-Լանջառ-M2 44,4 կմ) ճանապարհը։ Լեռների ստոռոտներին կա հանքային ջրերի 30 աղբյուր։
Հյուսիսային լանջերի կենտրոնական հատվածում՝ մոտ 1850 մ բարձրության վրա գտնվում է 12-ից 13-րդ դարերին կառուցված Հովհաննես-Կարապետ վանքը, որի մոտ տանող ճանապարհ կա Լանջառ գյուղից։


== Ծանոթագրություններ ==
Ես համարձակվում եմ մտաբերել

Ես համարձակվում եմ մտաբերել, 1993 թվականին «Ստուդիա 69»-ի կողմից նկարահանված հայկական ֆիլմ։


== Սյուժե ==
Ֆիլմի հերոսը երիտասարդ է, որի՝ օտարերկրացի կնոջ հետ ունեցած փոխհարաբերությունները ճշտելու փորձերը միստիկական ու քրեական երանգներ կրող հիշողությունների են հանգեցնում։


== Դերերում ==
Մարինե Զաքարյան, Մ. Գուլյան


== Ծանոթագրություններ ==
Սոֆի Երամյան

Սոֆի Երամյան (1915, Անկարա, Անկարայի վիլայեթ, Օսմանյան կայսրություն), հայ գեղանկարիչ։


== Կենսագրություն ==
Որպես նկարչուհի հանդես է եկել 1957 թվականից։ Մասնակցել է Լիբանանում կազմակերպված մի շարք ցուցահանդեսների։ Հեղինակ է ժանրային նկարների և բնանկարների։ 1964 թվականին բացել է անհատական ցուցահանդես Բեյրութում։
Ապրել և ստեղծագործել է Բեյրութում։


== Ստեղծագործություններ ==
«Ռեստորանում»
«Գյուղական հարսանիք»
«Եկեղեցուց դուրս գալը»
«Անթառամ ծաղիկներ»
«Գարուն և ծիծեռնակներ»
«Գնչուական պար»
«Շուկայի օր»
«Գյուղում»


== Մատենագրություն ==
Սոֆի Երամեանի նկարներուն ցուցահանդեսը։ «Այգ» 1963 թվականի փետրվարի 3-ին։


== Ծանոթագրություններ ==
Գեշ (անձնանուն)

Գեշ, հայկական արական անուն։ Առաջացել է հայերեն գեշ՝ «վատ, տգեղ» բառից։


== Գործածություններ ==
Գեշ, հիշատակված է 1225 թվականին։
Գեշ, ով 1272 թվականին Շիրակավանում կանգնեցրել է մի խաչքար։
Գեշ, որդի Պայիկի, կնքահայր ոստիկան Անի քաղաքի (13-րդ դար)։
Գեշ, հետին ստացող ոմն, որ հիշատակված է 1712 թվականին։


== Ծանոթագրություններ ==
Ռաֆայել Հարությունյան (մարզիչ)

Անվան այլ կիրառումների համար տե՛ս՝ Ռաֆայել Հարությունյան (այլ կիրառումներ)Ռաֆայել Վլադիմիրի Հարությունյան (հուլիսի 5, 1957(1957-07-05), Թբիլիսի, Վրացական ԽՍՀ, ԽՍՀՄ), ԱՄՆ-ում աշխատող և բնակվող գեղասահքի հայ մարզիչ, նախկինում` գեղասահորդ։


== Կենսագրություն ==
Գեղասահքով սկսել է զբաղվել Թբիլիսիի խմբակում։ Սիրողական սպորտում մեծ նվաճումների չի հասել, եղել է ԽՍՀՄ սպորտի վարպետության թեկնածու։
Այնուհետև տեղափոխվել է Երևան, ավարտել Ֆիզիկական կուլտուրայի պետական ինստիտուտը։ 1976-1985 թթ. մարզիչ է աշխատել Երևանի գեղասահքի մանկապատանեկան դպրոցում։ Այնուհետև հրավեր է ստացել Մոսկվայից և 1983 թ.-ին տեղափոխվել է այնտեղ, քանի որ Երևանում չկար միջազգային չափանիշներին համապատասխանող սահադաշտ։ «Սոկոլնիկի» սպորտի պալատում աշխատել է կնոջ՝ Վերա Հարությունյանի հետ, որը ևս գեղասահքի խմբակ ուներ։
2000 թվականին տեղափոխվել է ԱՄՆ-ի Կալիֆոռնիա նահանգ և աշխատել Լեյք Էրոուհեդ քաղաքի «Ice Castle International Training Center» սահադաշտում։ Այնուհետև, 2013 թվականի օգոստոսին նրան և կնոջը՝ նույնպես գեղասահքի մարզիչ Վերա Հարությունյանին, ինչպես նաև Նադեժդա Կանաևային հրավիրել են նույն նահանգի Արտիժա քաղաքի «East West Ice Palace»։ Իսկ 2016 թվականի հունիսի 25-ից նա աշխատում է Լեյքվուդի «Lakewood ICE»-ում։ 2019 թվականի հուլիսին ստացել է ամերիկյան քաղաքացիություն։ 


== Անվանի սաներ ==
Հարությունյանի նախկին սաների թվում են Միշել Կվանը, Սաշա Քոենը, Ջեֆրի Բաթլը, Մաո Ասադան, Մայ Ասադան, Ալեքսանդր Աբտը, Սերգեյ Վորոնովը, Իվան Դինևը, Ալեքսանդր Շուբինը, Անտոն Կլիկովը։
2011 թվականին Հարությունյանը սկսել է համագործակցել պատանի Նեյթան Չենի, իսկ 2012-ին՝ ամերիկացի մեկ այլ գեղասահորդ Ադամ Ռիպոնի հետ։ 2013-2018 թվականներին մարզել է ամերիկացի գեղասահորդուհի Էշլի Վագներին, որպես նրա մարզիչ ներկա է եղել 2014 թվականի Սոչիի ձմեռային օլիմպիական խաղերին, որտեղ Վագները թիմային պայքարում դարձել է բրոնզե մեդալակիր, իսկ անհատական մրցումներում գրավել է 7-րդ տեղը։ 2016 թվականին նրա խումբ են տեղափոխվել մի քանի անվանի գեղասահորդներ՝ Մերայա Բելը, ֆրանսիացի Ռոմեն Պոնսարը և Միխալ Բրժեզինան։ Իսկ 2018 թվականին՝ ևս երկու տաղանդավոր պատանի մենասահորդուհիներ՝ ճապոնուհի Մարին Հոնդան և հարավկորեուհի Լիմ Ընսուն։ 
Ռուսաստանում Ռաֆայել Հարությունյանը հայտնի է որպես գեղասահորդ Ալեքսանդր Աբտի, իսկ Արևմուտքում՝ աշխարհի հնգակի չեմպիոնուհի Միշել Կվանի վերջին մարզիչ։
Հարությունյանի սան ամերիկացի Նեյթան Չենը 2018 թվականին դարձել է աշխարհի չեմպիոն՝ ազատ ծրագրում հաջող կատարելով վեց քառակի ցատկ։ 2019 թվականին Չենը կրկին հաղթել է աշխարհի առաջնությունում՝ ազատ ծրագրում և երկու ծրագրերի հանրագումարով սահմանելով համաշխարհային ռեկորդ։ 2022 թվականի ձմեռային օլիմպիական խաղերում նա դարձել է տղամարդկանց մենասահքի օլիմպիական չեմպիոն։


== Աղբյուրներ ==
Ռաֆայել Հարությունյանը Solovieff.ru կայքում
Ռաֆայել Հարությունյանի հարցազրույցը (2004 թ.)


== Ծանոթագրություններ ==
Արծվիկ (անձնանուն)

Անվան այլ կիրառումների համար տե՛ս՝ Արծվիկ (այլ կիրառումներ)Արծվիկ, հայկական երկսեռ անուն։ Հայկական Արծիվ անվան փաղաքշական ձևն է։ Հայտնի չէ, թե որ թվականից է սկսել գործածվել։


== Ծանոթագրություններ ==
Նովայա Դերևնյա (Եգորլիկսկի շրջան)

Անվան այլ կիրառումների համար տե՛ս՝ Նովայա Դերևնյա (այլ կիրառումներ)Նովայա Դերևնյա (ռուս.՝ Новая Деревня), գյուղակ (խուտոր) Ռուսաստանի Դաշնության Ռոստովի մարզի Եգորլիկսկի շրջանում։ Մտնում է Օբյեդենյոնի գյուղական համայնքի կազմի մեջ։
Չար Աստվածաշունչ

Չար Աստվածաշունչ (անգլ.՝ Wicked Bible), նաև Շնացողների Աստվածաշունչ (Adulterous Bible), կամ  Մեղսավորների Աստվածաշունչ (Sinners' Bible), Աստվածաշունչը, որը հրատարակվել է 1631 թվականին Անգլիայում կոպիտ իմաստաբանական սխալով։


== Հրատարակման բնութագիր ==
Հակոբ թագավորի Աստվածաշնչի այս հրատարակությունը ստանձնել են «արքայական տպագրիչներ» Ռոբերտ Բարկերը և Մարտին Լուկասը 1631 թվականին։ Նոր հրատարակության տպաքանակը հազար օրինակ էր։


== Բացակայող բառի շուրջ աղմուկ ==
Նոր հրատարակության մեջ կոպիտ սխալ է թույլ տրվել։ Տասը պատվիրաններից մեկում «ոչ» բառը բացակայել է, «մի շնացիր» պատվիրանի փոխարեն տպագրվել է «շնություն արա» (անգլ.՝ Thou shalt commit adultery փոխարեն Thou shalt not commit adultery): Սխալը նկատվել է, գրեթե ամբողջ տպաքանակը առգրավվել և ոչնչացվել է, սակայն մի քանի օրինակ մնացել է և այժմ պահպանվում են մասնավոր հավաքածուներում և մեծ գրադարաններում, հիմնականում Անգլիայում և ԱՄՆ-ում, մասնավորապես՝ Նյու Յորքի հանրային գրադարանում։ Աստվածաշնչի հրատարակիչները տուգանվել են 300 ֆունտով (ներկայիս գներով՝ 43,586 ֆունտ) և զրկվել են տպագրական լիցենզիայից։
Տպագրական մամլիչի գյուտից և Անգլիայում դրա հայտնվելուց հետո առաջին հարյուրամյակում (1470-ական թվականներին) գրքերում տպագրական սխալները, ներառյալ կրոնական տեքստերում, հաճախակի էին, բայց հիմնականում դրանք տառի կամ բառերի սովորական բացթողումներ էին։ Հետևաբար կա վարկած, որ մի ամբողջ բառի բացթողումը Բոնեմ Նորտոնի կողմից սաբոտաժի արդյունք էր, որը Բարկերի հիմնական մրցակիցն էր և պայքարում էր «Արքայական տպագրիչ» հեղինակավոր կոչման համար։ Գուցե այս տպագրության հետևում կանգնած էր Բարկերի մեկ այլ մրցակից, որը ցանկանում էր վարկաբեկել նրան։ Միևնույն ժամանակ, նման տպագրություն է արվել այդ նույն 1631 թվականի Աստվածաշնչի մեկ այլ հրատարակության մեջ, որը հայտնի է որպես «Խելագարների Աստվածաշունչ» (անգլ.՝ The Fools Bible), որտեղ «Խելառն իր սրտում ասաց. «Աստված չկա»» տողի փոխարենը տպագրվել է «Խելառն իր սրտում ասաց. «Աստված կա» (անգլ.՝ The fool hath said in his heart there is a God փոխարեն The fool hath said in his heart there is no God): Այս տպագրիչն արժանացել է երեք հազար ֆունտ տուգանքի։


== Ծանոթագրություններ ==


== Աղբյուրներ ==
The Wicked Bible: the perfect gift for collectors, but not for William and Kate (անգլ.)
The Wicked Bible A.D. 1631 (անգլ.)
Ուրյուշ-Բիտուլինո

Ուրյուշ-Բիտուլինո (ռուս.՝ Урюш-Битуллино, բաշկիրերեն՝ Үреш-Битулла), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 140 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հադսուն

Հադսուն (դանիերեն՝ Hadsund [ha̝ð̠ˠ̞ˈsɔ̟̝nˀ]) (listen ), քաղաք Դանիայում՝ Հյուսիսային Յուտլանդիա մարզում։ Քաղաքի բնակչությունը կազմում է 5.051 մարդ (2019)։ Այս քաղաքում է ծնվել ու մեծացել դանիացի ֆուտբոլիստ, Բրոնդբյու, Շալկե-04 ակումբների և Դանիայի ազգային հավաքականի հարձակվող Էբբե Սանդը։


== Ծանոթագրություններ ==
Ռալֆ Սեմպսոն

Ռալֆ Լի Սեմպսոն-կրտսեր (անգլ.՝ Ralph Lee Sampson, Jr.; հուլիսի 7, 1960(1960-07-07), Harrisonburg, Վիրջինիա, ԱՄՆ), ամերիկացի պրոֆեսիոնալ բասկետբոլիստ։ 2012 թվականից բասկետբոլի փառքի սրահի անդամ։


== Խաղացողի կարիերա ==
Խաղացել է կենտրոնականի և ծանր հարձակվողի դիրքերում։ Սովորել է Վիրջինիայի համալսարանում։ 1983 թվականի NBA դրաֆթի ժամանակ ընտրվել է «Հյուստոն Ռոքեթս» ակումբի կողմից առաջին համարի ներքո։ Հետագայում հանդես է եկել «Գոլդեն Սթեյթ Ուորիորս», «Վաշինգտոն Վիզարդս», «Մալագա» և «Ռոկֆորդ Լայթնինգ»  ակումբների կազմում։ NBA-ում անցկացրել է ընդամենը 9 մրցաշրջան։ Չորս անգամ մասնակցել է NBA բոլոր աստղերի խաղին (1984—1987)։ 1985 թվական ճանաչվել է NBA բոլոր աստղերի խաղի MVP։ Դարձել է Նեյսմիթի մրցանակի (1981—1983), Ջոն Վուդենի անվան մրցանակի (1982—1983), Օսկար Ռոբերտսոնի անվան մրցանակի (1981—1983) և Ադոլֆ Ռապի անվան մրցանակի (1981—1983) դափնեկիր, ինչպես նաև UPI տարբերակով (1981—1983), Sporting News տարբերակով (1982), Associated Press տարբերակով (1981—1983) և NABC տարբերակով (1982—1983) ճանաչվել է ուսանողների միջև տարրվա բասկետբոլիստ։ Ընդգրկվել է NBA սկսնակների առաջին հավաքականի մեջ (1984)։ 1984 թվականին ճանաչվել է NBA տարվա սկսնակ։ Մեկ անգամ ընդգրկվել է NBA բոլոր աստղերի 2-րդ հավաքականի մեջ (1985)։ Երեք տարի շարունակ ընդգրկվել է NCAA առաջին համաամերիկյան առաջին հավաքականի մեջ (1981—1983), ինչպես նաև ճանաչվել է Atlantic Coast կոնֆերենցիայի ուսանողների միջև տարվա բասկետբոլիստ (1981—1983)։ Ընդհանուր NBA կարիերայի ընթացքում խաղացել է 456 խաղ, որոնցում հավաքել է 7039 միավոր (15,4 մ/խ), 4011 անդրադարձ, 1038 փոխանցում, 390 խլում և 752 բլոկշոտ։ 2012 թվականի սեպտեմբերի 7-ին Սեմպսոնին մտցրել են բասկետբոլի փառքի սրահ։


== Կարիերան ԱՄՆ-ի հավաքականում ==
1979 թվականի Սեմպսոնը ԱՄՆ-ի հավաքականի կազմում դարձել է Սան Խուանում անցկացվող Պանամերիկյան խաղերի չեմպիոն։


== Մարզիչի կարիերա ==
Խաղացողի պրոֆեսիոնալ կարիերայի ավարտից հետո մարզել է «Ռիչմոնդ Ռիտմ» ակումբը։


== NBA կարիերայի ցուցանիշներ ==


=== Ամենամյա մրցաշրջան ===


==== Փլեյ Օֆ ====


== Ծանոթագրություններ ==


== Արտաքին հղումներ ==
Բասկետբոլի փառքի սրահի էջը(անգլ.)
Վիճակագրությունը Basketball-Reference.com կայքում Archived 2012-05-29 at the Wayback Machine.(անգլ.)
Վիճակագրությունը NBA.com կայքում(անգլ.)
«His Future is Up in the Air» Sports Illustrated (December 17, 1979)(անգլ.)
The Houston Rocket Career of Ralph Sampson Archived 2019-11-04 at the Wayback Machine. — Houston Rockets Fan Site (ClutchFans.net)(անգլ.)
Lindsay Barnes «The prodigal Sampson: Ralph returns to UVA» Archived 2017-12-18 at the Wayback Machine. The Hook (Thursday Jul 5th, 2007)(անգլ.)
Զարեհ Մելքոնյան

Զարեհ Մելքոնյան (Զարեհ Քահքեջյան, օգոստոսի 15, 1922(1922-08-15), Հալեպ - մարտի 30, 2012(2012-03-30), Fremont, Ալամեդա շրջան, Կալիֆոռնիա, ԱՄՆ), հայ բանաստեղծ, դրամատուրգ։


== Կենսագրություն ==
Նախնական կրթությունն ստացել է Հալեպի Հայկազյան վարժարանում։ Այնուհետև սովորել է ամերիկյան, ֆրանսիական ուսումնարաններում, ավարտել Կիպրոսի Մելքոնյան կրթական հաստատությունը, Բեյրութի ամերիկյան համալսարանը։ Երկար տարիներ զբաղվել է մանկավարժությամբ Բեյրութի ՀԲԸՄ Դարուհի Հակոբյան` աղջկանց և Հովակիմյան-Մանուկյան` տղաների միջնակարգ դպրոցներում։ 1956-1964 թվականներին եղել է Բեյրութի Թեքեյան մշակութային միության ատենապետը, 1956 թ.-ին հիմնել և մինչև 1964 թվականը խմբագրել է «Շիրակ» գրական ամսագիրը։ 1968 թվականից բնակվել է ԱՄՆ-ում։ Աշխատակցել է «Ծիածան», «Անի», «Զարթոնք», «Սևան», «Նայիրի» և այլ ամսագրերի ու թերթերի։ Կազմել և հրատարակել է «Գործնական քերականություն» (1958) և «Գրական գիտելիքներ» (1960) դասագրքերը։


== Երկեր ==
«Ես եւ մարդիկ» (1943)
«Ջրհեղեղէն յետոյ» (1947)
«Երջանկութիւն» (1950)
«Քերթուածներ» (1962)
«Մինչեւ ափերը անկարելիին» (Բեյրութ, 1967)
«Սիրոյ ցանցին մէջ» (Բեյրութ, 1962)
«Անգոյ հետքեր» (Բեյրութ, 1962)
«Ահա այսպէս ապրեցանք» (1972)
«Զմռսուած երազներ» (1976)
«Պրն. Ժոզէֆ Քարեան» (1978)
«Լեռներ վիհերու մէջ» (Լոս Անջելես, 1978)
«Բանալիներ» (1979)
«Այդ գիշեր» (Դետրոյտ, 1980)
«Արտաւազդին հայրը» (Դետրոյտ, 1981)
Սփյուռքահայ բանաստեղծություն (ժողովածու), Երևան, 1981։
«Մեծ Ժողովը» (1982)
«Ֆրէօյտի զաւակները» (1982)
«Ծնծղաները ոչինչին» (1982)
Լեռներ վիհերուն մեջ (ծաղկաքաղ), Երևան, 1984։
«Կեանքով, եւ մասամբք նորին» (Ֆրիմոնթ, 1995)։
«Բաւիղէ բաւիղ» (Ֆրիմոնթ, 1998)։


== Ծանոթագրություններ ==
Էրիկ Քարլ

Էրիկ Քարլ (անգլ.՝ Eric Carle, հունիսի 25, 1929(1929-06-25)[…], Սիրաքյուս, Նյու Յորք, ԱՄՆ - մայիսի 23, 2021(2021-05-23), Նոտթհեմփտոն, Մասաչուսեթս, ԱՄՆ), մոդելավորող, նկարազարդող և գրող, բազմաթիվ մանկական գրքերի հեղինակ, այդ թվում՝ «Շատ քաղցած թրթուրը» նկարազարդ գրքի հեղինակ, որը թարգմանվել է ավելի քան 66 լեզուներով։


== Կենսագրություն ==
Էրիկ Քարլը ծնվել է 1929 թվականին Սիրակուզայում, Նյու Յորք նահանգում։ Տղան վեց տարեկան է եղել, երբ ընտանիքը տեղափոխվել է Գերմանիա, քանի որ մայրը կարոտում էր հայրենիքը։ 1939 թվականին` Երկրորդ համաշխարհայինի սկզբում, հայրը զորակոչվել է գերմանական բանակ և գերեվարվել Խորհրդային զորքերում, որտեղից ընկճված վերադարձել է 1947 թվականին։ Շտուտգարտի պապական տունը քանդվել էր ռումբից։ Քարլի ընտանիքն այդ պատճառով տարհանվել էր։ Տղան ստիպված է եղել խրամատներ փորել Զիգֆրիդի գծում։ Նա երազում էր վերադառնալ ԱՄՆ, որն էլ կարողացավ անել 1952 թվականին՝ ունենալով ընդամենը 40 դոլլար։
Էրիկ Քարլը ԱՄՆ-ում աշխատանքի է անցել Նյու Յորք Թայմսում՝ որպես գրաֆիկական մոդելավորող։ Հետագայում ծառայել է ԱՄՆ բանակում։ Կորեական պատերազմի ժամանակ եղել է Գերմանիայում։ Պատերազմից հետո վերադարձել է իր նախկին աշխատանքին։


=== Ընտանիք ===
Էրիկ Քարլն ամուսնացել է երկու անգամ, ունի որդի և դուստր։ Երկրորդ կնոջ՝ Բարբարա Մորիսի հետ 30 տարուց ավելի ապրել է Մասաչուսեթսում։ 2019 թվականին ապրել է Ֆլորիդայում։


== Ստեղծագործություն ==
Քարլի կարիերայի թռիչքը որպես նկարազարդող սկսվել է «Գորշ արջ, գորշ արջ, ինչ ես դու տեսնում» մանկական գրքի նկարազարդում կատարելուց։
Նկարազարդել է ավելի քան 70 գիրք (որոնց մեծ մասը հենց ինքն էլ գրել է), ամբողջ աշխարհում վաճառվել է 145 միլիոնից ավելի օրինակ։


== Մրցանակներ ==
2003 թվականին Ամերիկայի գրադարանների միավորումը Քարլին պարգևատրել է Լորա Ինգլզ ՈՒայլդերի անվան մեդալով (այժմ այդ մրցանակը հայտնի է որպես
Մանկական գրականության Ժառանգության մրցանակ)։
2010 թվականին ԱՄՆ-ի կողմից առաջադրվել է Հանս Քրիստիան Անդերսենի անվան մրցանակի։
2019 թվականին գրողի պատվին անվանվել է ցատկող սարդերի նոր տեսակ։


== Թարգմանություններ ==
Էրիկ Քարլի ամենահանրահայտ «Շատ քաղցած թրթուրը» գիրքը թարգմանվել է ավելի քան 66 լեզուներով և վաճառվել է ավելի քան 50 միլիոն օրինակ․ 1969 թվականի առաջին հրատարակումից հետո յուրաքանչյուր րոպեում վաճառվել է 1,8 օրինակ։


== Ծանոթագրություններ ==


== Արտաքին հղումներ ==
The Eric Carle Museum of Picture book Art
Commencement address by Carle ՅուԹյուբում Bates College (2007)
Google logo design reported by The Daily Telegraph
Eric Carle․ Կոնգրեսի գրադարան․
Մարյանովկա (քաղաքատիպ ավան, Մարյանովսկի շրջան)

Անվան այլ կիրառումների համար տե՛ս՝ ՄարյանովկաՄարյանովկա (ռուս.՝ Марьяновка), քաղաքատիպ ավան Ռուսաստանի Օմսկի մարզի Մարյանովսկի շրջանի կազմում։
Բնակչությունը 2010 թվականին գրանցված տվյալներով կազմում էր 7817 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիգրան Հարությունյան (պետական գործիչ)

Անվան այլ կիրառումների համար տե՛ս՝ Տիգրան Հարությունյան (այլ կիրառումներ)Տիգրան Դերենիկի Հարությունյան (հոկտեմբերի 18, 1969(1969-10-18), Երևան, Հայկական ԽՍՀ, ԽՍՀՄ), ՀՀ պետական գործիչ, ՀՀ էկոնոմիկայի նախարարի տեղակալ (2011-2014)։


== Կրթություն ==
1987-1992 թթ. - սովորել և ավարտել է Երևանի ժողովրդական տնտեսության ինստիտուտի ֆինանսահաշվային ֆակուլտետը՝ «ֆինանսներ և վարկ» մասնագիտությամբ։
1992-1994 թթ. - սովորել և ավարտել է Երևանի ժողովրդական տնտեսության ինստիտուտի ասպիրանտուրան։
Վերապատրաստվել է արտերկրում։


== Աշխատանքային գործունեությունը ==
1994-1998 թթ. - աշխատել է Մոսկվայի «Trading Company» ընկերությունում որպես տնօրեն։
1998-2001 թթ. - Հայկոոպերացիայի առևտրային բաժնի ղեկավար։
2001-2005 թթ. - «Argo United Profile Ltd» ՍՊԸ տնօրեն։
2005-2011 թթ. - «Բեոմաստեր» ՍՊԸ հիմնադիր տնօրեն - Հայաստանում Բենգ Ընդ Օլուֆսեն ֆիրմայի պաշտոնական ներկայացուցիչ։
2011 թ. - «Հայաստանի փոքր և միջին ձեռնարկատիրության զարգացման ազգային կենտրոն» հիմնադրամի գործադիր տնօրեն։
2011 թ. դեկտեմբերի 21-ին ՀՀ Վարչապետի որոշմամբ նշանակվել է Հայաստանի Հանրապետության էկոնոմիկայի նախարարի տեղակալ։
2014 թ. նոյեմբերի 24-ին ՀՀ Վարչապետի որոշմամբ ազատվել է Հայաստանի էկոնոմիկայի նախարարի տեղակալի պաշտոնից՝ իր դիմումի համաձայն։Ամուսնացած է, ունի երկու զավակ։


== Ծանոթագրություններ ==
Կաստիլիոնե դել Լագո

Կաստիլիոնե դել Լագո (իտալերեն՝ Castiglione del Lago), կոմունա Իտալիայում, գտնվում է Ումբրիա մարզի Պերուջա գավառում։
Բնակչությունը կազմում է 14186 մարդ։ Խտությունը՝ 69 մարդ/կմ²։ Տարածքը՝ 205 կմ²։ Էլեկտրոնային փոստ՝ 6061։ Հեռախոսային կոդ՝ 075։
Բնակավայրի հովանավորն է սուրբ կույս Մարիան։ Տոնը ամեն տարի նշվում է հուլիսի 22-ին։


== Արտաքին հղումներ ==
Բնակավայրի գլխավոր կայք(իտալ.)


== Ծանոթագրություններ ==
Դյուսելդորֆ-Բիլկ աստղադիտարան

Դյուսելդորֆի աստղադիտարան (գերմ.՝ Sternwarte Düsseldorf, ինչպես նաև որոշ աղբյուրներում հիշատակվում է, որպես Դյուսելդորֆ-Բիլկ աստղադիտարան), մասնավոր աստղադիտարան էր Դյուսելդորֆ քաղաքի Դյուսելդորֆ-Բիլկ շրջանում, Գերմանիայում, հիմնադրվել է 1843 թ. Յոհան Բենցենբերգի կողմից։ Բենցենբերգը անվանել էր իր աստղադիտարանը «Շառլետա»։ Դյուսելդորֆի աստղադիտարանը ոչնչացվել է 1943 թվականին ռմբակոծությունների ժամանակ։


== Աստղադիտարանի ղեկավարներ ==

1843 - 1846 - Յոհան Բենցենբերգ
1847 - 1851 - Ֆրանց Ֆրիդրիխ Էռնստ Բրյունոու
1851 - 1900 - Կառլ Թեոդոր Ռոբերտ Լյութեր
1900 - 1937 - Վիլիամ Լյութեր (Կառլ Լյութերի որդին)


== Աստղադիտարանի պատմությունը ==
1843 թ. Յոհան Ֆրիդրիխ Բենցենբերգը կառուցեց աստղադիտարան Դյուսելդորֆին մոտ ինքնուրույն դիտարկումներ կատարելու համար։ Աստղադիտարանի հիմնական գործիքն էր 1800 մմ կիզակետային հեռավորությամբ ռեֆրակտոր աստղադիտակը։ Բենցենբերգի մահից հետո 1846 թ. աստղադիտարանը կտակվել էր քաղաքին։ 1847 թվականից աստղադիտարանի տնօրենն էր Ֆրանց Ֆրիդրիխ Էռնստ Բրյունոուն։ 1851 թ. Բրյունոուն մեկնում է աշխատելու Բեռլինյան աստղադիտարան։ 1852-1890 թթ. աստղադիտարանի տնօրեն է դառնում Կառլ Թեոդոր Ռոբերտ Լյութերը, որի կողմից էլ հայտնաբերվում են 24 նոր աստերոիդներ՝ (17) Թետիսից 1852 թ. ապրիլի 17-ին մինչև (288) Գլավկան 1890 թ. փետրվարի 20-ը։ Այս աստերոիդները անվանում են «24 Դյուսելդորֆյան մոլորակներ»։
Աստղադիտարանը ավերվել է 1943 թ., Երկրորդ համաշխարհային պատերազմի ժամանակ, ռմբակոծությունների հետևանքով։ Այն տեղում, որտեղ գտնվել է աստղադիտարանը տեղադրվել է հուշարձան, որը պատկերում է այրված աստղադիտակ։
Աստղադիտարանի պատվին է անվանվել (4425) Բիլկ աստերոիդը։


== Աստղադիտարանի գործիքները ==
Ռեֆրակտոր (D = ?, F = 1800 մմ)


== Հետազոտությունների ուղղությունները ==
Աստղերի աստղաչափական դիտարկումներ (Բենցենբերգ)
Նոր աստերոիդների որոնում (Կառլ Թեոդոր Ռոբերտ Լյութեր) հայտնաբերվել է 24 աստերոիդ
1854-1857 թթ. աստղային կատալոգի ստուգում (Կառլ Թեոդոր Ռոբերտ Լյութեր)


== Հայտնի աշխատակիցներ ==
Յոհան Շմիդտ - 1845 թ. եղել է Բենցենբերգի օգնականըՓոքր մոլորակների կենտրոնում հրատարակումներ՝

Փոքր մոլորակների աստղաչափական դիտարկումներNASA ADS տվյալների բազայում հրատարակումներ՝

Որոնել «Sternwarte Duesseldorf» բառակապակցությամբ
Որոնել «Bilk» բառով1870 թվականից հետո կատարված գիսաստղերի և մոլորակների արբանյակների դիտարկումները՝

Դիտարկումների արխիվ, ՓՄԿ


== Տես նաև ==
Աստղադիտարաններ
Աստղագիտական գործիքների ցանկ


== Արտաքին հղումներ ==
(4425) Բիլկ (1967 UQ)աստերոիդի նկարագիրը
Վաղուհասի պատմության և մշակույթի անշարժ հուշարձանների ցանկ (Մարտակերտի շրջան)

Այս հոդվածը ներկայացնում է Արցախի Հանրապետության Մարտակերտի շրջանի Վաղուհաս գյուղի պատմության և մշակույթի հուշարձանների ցանկը։ Ցանկում ներառված է ընդամենը 125 հուշարձան։

 


== Տես նաև ==
Արցախի Հանրապետության պատմության և մշակույթի անշարժ հուշարձանների ցանկ


== Ծանոթագրություններ ==
Ահյա

Անվան այլ կիրառումների համար տե՛ս՝ Ահյա (այլ կիրառումներ)Ահյա (էստ․՝ Ahja), գյուղական ավան Էստոնիայի Պիլվամաա նահանգի Ահյա շրջանում։
2011 թվականի տվյալներով գյուղական ավանում բնակվում էր 507 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Քիլիսի (Սիլվանի գավառ)

Քիլիսի, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։ Գտնվում էր Ֆարկին գյուղաքաղաքից 6 կմ արևմուտք, Քիլիսի գյուղից 3 կմ հյուսիս-արևմուտք։


== Բնակչություն ==
XX դարի սկզբին ուներ 10 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Քրիստոֆ Գալտիե

Քրիստոֆ Գալտիե (ֆր.՝ Christophe Galtier; օգոստոսի 23, 1966(1966-08-23), Մարսել), ֆրանսիացի ֆուտբոլիստ և մարզիչ, խաղում էր պաշտպանի դիրքում։ 2009 թվականին գլխավորել է «Սենտ Էտիեն» ֆուտբոլային ակումբը։


== Կարիերա ==


=== Ակումբային ===
Քրիստոֆ Գալտիեն իր պրոֆեսիոնալ կարիերան սկսել է «Օլիմպիկ Մարսել» ֆուտբոլային ակումբում։ Պաշտպանը ֆրանսիական ակումբում հանդես է եկել 1985 թվականից մինչև 1987 թվականը և երկու անգամ դարձել է Ֆրանսիայի գավաթի խաղարկության եզրափակիչ խաղի մասնակից։ Մարսելի «Օլիմպիկ»-ից հեռանալուց հետո Գալտիեն հաջորդաբար տեղափոխվել է «Լիլ», «Տուլուզ» և «Անժե» ակումբներ և մոտ 7 տարի հանդես եկել Ֆրանսիայի առաջին դիվիզիոնում։ 1994/95 մրցաշրջանը պաշտպանը անցկացրել է «Նիմ Օլիմպիկ» ակումբի կազմում, որից հետո հետ է վերադարձել «Մարսել», վերջինիս կազմում մասնակցել է առաջին դիվիզիոնի առաջնությանը։ 1996/97 մրցաշրջանի ավարտին Քրստոֆ Գալտիեն տեղափոխվել է «Մոնցա» ֆուտբոլային ակումբ, իսկ մեկ տարի անց, մեկնելով Չինաստան, միացել «Լյանին Հուվին» ակումբին։ Չինաստանում էլ ավարտել է իր ֆուտբոլային կարիերան։


== Ազգային հավաքական ==
Քրիստոֆ Գալտիեն հանդես է եկել Ֆրանսիայի երիտասարդական հավաքականում, որի կազմում կարողացել է արժանանալ 1988 թվականին կայացած Եվրոպայի առաջնության հաղթողի կոչմանը։


== Մարզչական կարիերա ==
Ֆուտբոլային կարիերան ավարտելուց հետո Քրիստոֆ Գալտեն դարձավ «Օլիմպիկ» ակումբի գլխավոր մարզիչ Բեռնար Կազոնի օգնականը։ Այդ պաշտոնում նա մնաց մինչև 2000/01 մրցաշրջանի ավարտը։ 2000 թվականին Քրիստոֆը դարձավ ակումբի գլխավոր մարզիչ։ Հետագայում նա աշխատել է որպես «Արիսե», «Բաստի» և «Ալ Այն» ակումբների գլխավոր մարզչի օգնական։
2005 թվականի ապրիլի 7-ի Գալտիեն դարձավ «Պորտսմուտ» ակումբի գլխավոր մարզիչ Ալեն Պերանի օգնականը, հետագայում՝ «Սոշո»-ի, «Օլիմպիկ Լիոնի» և «Սենտ Էտիենի» գլխավոր մարզիչների օգնական։ 2009 թվականի դեկտեմբերի 15-ին նա կարողացավ դառնալ «Սենտ Էտիեն» ֆուտբոլային ակումբի գլխավոր մարզիչ։ Ակումբի հետ միասին Գալտեն կարողացավ գրավել 17-րդ տեղը։ Ակումբի անցկացրած 17 խաղերում թիմը կարողացավ հաղթել 7-ում։ Ակումբի մարզչի փոխվելուց հետ թիմը ևս 10 խաղում պարտվեց, սակայն կարողացավ իր տեղը պահպանել առաջին լիգայում։
2010/11 մրցաշրջանում Գալտիեի թիմը բարելավվեց իր արդյունքները. նա կարողացավվ գրավել 10-րդ տեղը։ 2011/12 մրցաշրջանում «կանաչները» կարողացան գրավել 7-րդ տեղը, հաջորդ տարում՝ 5-րդը։ 2013 թվականին Գալտիեն թիմին կարողացավ խոշորագույն ձեռքբերում պարգևել. ակումբը 32 տարիների ընթացքում նրա գլխավորությամբ կարողացավ արժանանալ Ֆրանսիայի գավաթին՝ եզրափակիչ տուրում ապրիլի 20-ին հաղթելով «Ռեն» ակումբին։


== Թիմեր ==
Թիմային
 «Օլիմպիկ» (Մարսել)

Ֆրանսիայի գավաթի առաջնության ֆինալիստ (2)։ 1985/86, 1986/87 Ֆրանսիայի երիտասարդական հավաքական

Եվրոպայի առաջնություն (1)։ 1988 թվականՄարզչական
 «Սենտ Էտեն»

2012/13 մրցաշրջանի Ֆրանսիայի գավաթի հաղթող։


== Ծանոթագրություններ ==
Պլուֆրագան (կանտոն)

Պլըւֆրագան (ֆր.՝ Ploufragan), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Սեն Բրիյո օկրուգի մեջ։ Համաձայն 2006 թվականի մարդահամարի կանտոնի բնակչությունը 21072 մարդ էր։Կանտոնի համարը 2251 է։ Կանտոնում կա 5 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Վառպե

Վառպե (էստ․՝ Varpe), գյուղ Էստոնիայի Սաարեմաա նահանգի Լյումանդա շրջանում։
2011 թվականի տվյալներով գյուղում բնակվում էր 33 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գրանդամ

Գրանդամ (ֆր.՝ Grandham), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 55 մարդ, բնակչության խտությունը` 9.31 մարդ/կմ²։ Բնակավայրը զբաղեցնում է 5.91 կմ² տարածք։


== Աշխարհագրություն ==
Գտնվում է Փարիզ քաղաքից 190 կմ արևելք, Շալոն ան Շամպայն քաղաքից 55 կմ հյուսիս-արևելք, Շառլվիլ Մեզիեր քաղաքից 55 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 28 աշխատունակ (15-64 տարեկան) բնակիչ, որոնցից ակտիվ էին 21-ը, իսկ ոչ ակտիվները` 7։ Ակտիվության ցուցանիշը կազմում է 75,0 %։ 21 աշխատունակ մարդկանցից աշխատել է 19 անձ (11 տղամարդ և 8 կին)։ Գործազուրկ են եղել 2 անձ (0 տղամարդ և 2 կին)։ 7 անաշխատունակներից 0-ը եղել են աշակերտներ կամ ուսանողներ, 4-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Փաշա

Փաշա (թուրքերեն՝ раṣа), Օսմանյան կայսրությունում քաղաքացիական և զինվորական բարձրաստիճան պաշտոնյաներին տրվող տիտղոս։ 1826 թվականից շնորհվել է մինիստրներին և բարձրաստիճան զինվորականներին։ Հանրապետական Թուրքիայում այն տրվել է գեներալներին, իսկ 1934 թվականի ռեֆորմով վերացվել է։ Օսմանյան կայսրությունում վիլայեթների կառավարիչներն ունեին փաշայի տիտղոս, և հաճախ վիլայեթն էլ անվանվել է փաշալըք (փաշայություն)։ Օսմանյան կայսրության փլուզումից (1918 թվական) հետո փաշա տիտղոսը գործածվել է Եգիպտոսում (մինչև 1952 թվականը) և Իրաքում (մինչև 1958 թվականը)։


== Գրականություն ==
Словарь иностранных слов. М.,1989. С.377.
Վիլֆրիդ Կապտում

Վիլֆրիդ Կապտում (ֆր.՝ Wilfrid Jaures Kaptoum, հունվարի 7, 1996, Դուալա), կամերունցի ֆուտբոլիստ, կիսապաշտպան։ Հանդես է գալիս իսպանական «Բարսելոնա Բ»-ում։


== Ակումբային կարիերա ==


=== «Բարսելոնա» ===
Իսպանական ակումբի կազմում Վիլֆրիդ Կապտումը դարձել է ՈՒԵՖԱ Լիգայի գավաթի 2013/14 մրցաշրջանի առաջնությունը։ 2014 թվականին Վիլֆրիդը տեղափոխվել է «Բարսելոնա Բ»։ Առաջին թիմի կազմում նա իր դբեյւոտը նշել է 2015 թվականի հոկտեմբերի 28-ին՝ Իսպանիայի գավաթի շրջանակներում կայացած «Վիլիանովենսի» դեմ խաղում։ Դեկտեմբերի 9-ին Վիլֆրիդը իր առաջին հանդիպումն է անցկացրել Չեմպիոնների լիգայում՝ «Բայերի» դեմ խաղում։


== Միջազգային կարիերա ==
Կմերունի երիտասարդական հավաքականի կազմում Վիլֆրիդը մասնակցել է 8 հանդիպման և դարձել 2 գոլի հեղինակ։


== Ակումբային վիճակագրություն ==


== Ձեռքբերումներ ==
ՈՒԵՖԱ Լիգայի գավաթակիր - 2013/14


== Ծանոթագրություններ ==


== Արտաքին հղումներ ==
Պրոֆիլը soccerway.com կայքում
Պրոֆիլը transfermarkt.com կայքում
Հորի շրջան (Հարավային Կարոլինա)

Հորի շրջան (անգլ.՝ Horry County), ԱՄՆ Հարավային Կարոլինա նահանգի 46 վարչական միավորներից մեկը։ Ընդհանուր տարածությունը 3.250 կմ² է, բնակչությունը՝ 217.608 մարդ (2000 թ. տվյալներով)։ Շրջկենտրոնն է Քոնուեյ բնակավայրը։ Կազմավորվել է 1801 թ.։
Ռուս կայսրուհիների ցանկ

Ռուս կայսրուհիների ցանկ, Համառուսիո կայսրուհի տիտղոսը գոյություն է ունեցել 1721-1917 թվականներին։ Այն մտցվել է Պետրոս օրոք երբ երկիրը դարձել է կայսրություն և վերացվել 1 հեղափոխության արդյունքում։


== Բնութագրություն ==
Նրանց բնութագրել են որպես ինքնակալ (որոնցից Ելիզավետան ամուցած չէր, երկու Եկատիրինաներն էլ ռուս կայսրերի այրիներն էին, իսկ Աննան ուղղակի այրի էր), ինչպես և իշխող կայսրուհիների ամուսինները (կոնսորտ)։
Եկատերինա I-ին և Եկատերինա II-րդը դե յուրե որոշ ժամանակ եղել են այրի կայսրուհիներ, սակայն գործնականում միանգամից դարձել է կայսրուհի-միապետ։ Իրականում, այրիացած կայսրուհիները վարել են որոշակի ընդունված կյանքի ձևը և պահպանել են էթիկայի կանոնները։

Մարիա Ֆիոդորովնա(Պավել I կինը)
Ելիզավետա Ալեքսեևնա(Ալեքսանդր I կինը)
Ալեքսանդրա Ֆեոդորովնա(Նիկոլայ I կինը)
Մարիա Ֆեոդորովնա(Ալեքսանդր III կինը)Կայսրերի կանայք, որոնք կայսրուհի չեն դարձել, նրանիցի են թագուհի Եվդոկիա Լոպուխինան (Պետրոս Մեծի առաջին կինը, աքսորվել է մենաստան), մեծ իշխանուհի Նատալիա Ալեքսեևնան (Պավել I առաջին կինը, մահացել է մինչև նրա գահ բարձրանալը) և Եկատերինա Դոլգոռուկովա (իշխանուհի Յուրևսկայան) (Ալեքսանդր II երկրորդ կինը մորգանատիկ` (արքայական ծագում չունեցող) արիացել է)։ Խոսակցությունների համաձայն ամուսինը ցանկացել է նրան կայսրու դարցնել սակայն չի հասցրել։


== Ինքնակալուհիներ ==


== Կայսրուհի կանայք ==
█- դարձել է կայսրուհի
█- մահացել է ամուսնու կառավարման շրջանում
█- սպանվել է


== Ծանոթագրություններ ==
Ավազ (այլ կիրառումներ)

Ավազ, կարող է վերաբերել՝

Ավազ - մանրաբեկոր, փխրուն ապար՝ կազմված տարբեր միներալների և ապարների 0,1 - 1,0 մմ տրամաչափի կլորավուն կամ անկյունավոր հատիկներից (այլ դասակարգումով՝ 0,05 - 2 մմ, շինարարության մեջ՝ մինչև 5 մմ)
Ավազ - հովիտ, դաշտ Արևմտյան Հայաստանում, Ակնի շրջանի, Շրչու գյուղի մոտ
Ռոսմա

Ռոսմա (էստ․՝ Rosma), գյուղ Էստոնիայի Պիլվամաա նահանգի Պիլվա շրջանում։
2011 թվականի տվյալներով գյուղում բնակվում էր 372 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հարություն Վերդյան

Հարություն Արարատի Վերդյան, (1956 թ., Ներքին Քարհատ - օգոստոսի 3, 1992 թ., Վարդաձոր գյուղի մոտ, Արցախ), հայ ազատամարտիկ։
Աշխատել է Աբովյան քաղաքի գործարաններից մեկում՝ որպես ճշգրիտ սարքերի կարգավորող։ Սովորել է Երևան քաղաքի տեխնիկումը։ Աբովյանի շրջկոպում աշխատել է վաճառող, ապրանքագետ, խանութի վարիչ։ 
1988 թվականին, ԼՂԻՄ-ում իրավիճակի սրմամբ պայմանավորված, մեկնեց Ստեփանակերտ։ Սկզբնական շրջանում աշխատեց կոպերատիվ տնտեսությունում, որի ղեկավարն էր ու նախաձեռնողը, այնուհետև աշխխատեց Ստեփանակերտի մարզային պարետատանը։ Մարտական գործողությունների սկսման առաջին իսկ օրվանից զենքը ձեռքին կռվեց հայրենիքի պաշտպանության և ազատագրության համար։ Մասնակցել է Շուշիի, Բերձորի (Լաչին), Մարտակերտի և Մարտունու շրջանների բնակավայրերի ազատագրման ու ինքնապաշտպանական մարտերին։


== Ծանոթագրություններ ==
Շուբրա ալ Խեյմա

Շուբրա ալ Խեյմա (արաբ․՝ شبرا الخيمة ‎‎), Եգիպտոսի բնակչության թվով չորրորդ քաղաքն է, որը գտնվում է Քալյուբիա մուհաֆազում։ Այն գտնվում է Կահիրեի հյուսիսում և նրա քաղաքային ագլոմերացիայի մաս է կազմում։ 1940-ական թվականներից ի վեր քաղաքը բնակեցվում է մոտակա գործարանների բանվորների և նրանց ընտանիքների կողմից։ Այժմ քաղաքը Կահիրեի խիստ ընդլայնված հյուսիսային ծայրամասն է, որտեղ հավաքվում են գյուղից եկած միգրանտները։ Ընդհանուր բնակչությունը կարող է հասնել ավելի քան 3,5 միլիոնի։ Հիմնական տեսարժան վայրը շատրվանների պալատն է։ Քաղաքը Կահիրեի հետ կապված է մետրոյի ստորգետնյա գծով։


== Պատմություն ==
Քաղաքը համեմատաբար երիտասարդ է և առաջացել է 19-րդ դարի առաջին կեսին։ 1800-ականների սկզբին Եգիպտոսի Օսմանյան փոխարքա Մուհամեդ Ալիին այստեղ ամառային պալատ կառուցեց՝ հիմք դնելով քաղաքի զարգացմանը։ Նա նաև կառուցեց ջրանցքներ և ախոռներ ձիաբուծության համար։


== Բնակչության զարգացում ==


== Արդյունաբերություն ==
Շուբրա ալ Խեյման Եգիպտոսի ամենամեծ և ամենահին արդյունաբերական քաղաքներից մեկն է։ Մինչ Ալ Աշիր մին Ռամադան, Սադաթ և Մեդինա Սիտատ Օկտոբեր քաղաքների ստեղծումը, Շուբրա ալ Խեյմա քաղաքը Եգիպտոսի հիմնական արդյունաբերական կենտրոնն էր։ Տեքստիլ գործարաններից շատերը այստեղ են տեղակայված։
«Ասկո» ամենամեծ գործարանը մասնագիտացած է բրդյա թելերի մանման, հյուսման և բամբակի մշակման արտադրության մեջ։ Մինչ ձեռնարկության վաճառքը «Crystal Asfour» ֆիրմային, Մահալա էլ Կուբրայի գործարանից հետո, Եգիպտոսի ամենամեծ գործարաններից մեկն էր։ Այսօր «Crystal Asfour» ընկերությունը Եգիպտոսում ամենախոշորն է բյուրեղապակու արտադրությամբ զբաղվող, որի աշխատակիցների թիվը մոտենում է 40 000-ի։
Բացի այդ, քաղաքում կան պատրաստի հագուստի մի քանի խոշոր գործարաններ։


== Պատկերասրահ ==

		
		
		
		
		


== Ծանոթագրություններ ==
Վիկտորյա Մոդեստա

Վիկտորյա Մոդեստա (իսկական անունը՝ Վիկտորյա Մոսկալովա (անգլ.՝ Viktoria Modesta Moskalova), փետրվարի 25, 1988(1988-02-25), Դաուգավպիլս, Լատվիական ԽՍՀ, ԽՍՀՄ), լատվիացի, բրիտանացի երգչուհի և այլընտրանքային ֆոտոմոդել։


== Կենսագրություն ==
Վիկտորյան ծնվել է Դաուգավպիլսում 1988 թվականի փետրվարի 25-ին։ Ծննդյան ժամանակ բժշկական սխալի պատճառով ստացել է ձախ ոտքի ուժեղ հոդախախտում։ Տարել է բազմաթիվ վիրահատություններ, որոնք արդյունք չեն տվել։ Վեց տարեկանից հաճախել է Դաուգավպիլսի երաժշտական դպրոց՝ դաշնամուրի և վոկալի դասերի։ 1999 թվականին ընտանիքի հետ տեղափոխվել է Լոնդոն։ 2007 թվականին ոտքը մինչև ծունկ անդամահատել են։ Դրանից հետո հասել է հաջողության որպես երգչուհի և այլընտրանքային ֆոտոմոդել։ Օգտագործում է ութ տարբեր պրոթեզ, որոնցից ամենատարօրինակը և հայտնին սև, սուր սեպի ձև ունի։
Վիկտորյան ելույթ է ունեցել Լոնդոնի Պարալիմպիկ խաղերի փակման հանդիսավոր արարողությանը, որ իր օրինակով ոգևորի բոլոր սահմանափակ հնարավորություններով մարդկանց։ Մասնակցել է «Պարեր սառույցի վրա» նախագծին, որտեղ մասնակցելու համար նրա համար սվարովսկու բյուրեղներով ոտք են պատրաստել։


== Ծանոթագրություններ ==
Հեղինե Բիշարյան

Հեղինե Բիշարյան (հունվարի 5, 1961(1961-01-05), Երևան, Հայկական ԽՍՀ, ԽՍՀՄ), հայ քաղաքական գործիչ, մանկավարժ, ՀՀ ԱԺ 3-րդ, 4-րդ և 5-րդ գումարման պատգամավոր։


== Կենսագրություն ==
Ծնվել է 1961 թվականի հունվարի 5-ին Երևանում` ծառայողի ընտանիքում։
1978-1988 թվականներին աշխատել է Երևանի էլեկտրաապարատների գործարանում որպես վարպետ։
1991 թվականին ավարտել է Կիրովականի պետական մանկավարժական ինստիտուտը և ստացել  հայոց լեզվի և գրականության ուսուցչի որակավորում։ Մանկավարժական գիտությունների թեկնածու։
1994-2008 թվականներին աշխատել է ուսուցչուհի Երևանի թիվ 191 դպրոցում։
2005-2006 թվականներին  աշխատել է Երևանի Բակունցի անվան պետական մանկավարժական քոլեջում` որպես մանկավարժ։
2010 թ. ընտրվել է Բնության և հասարակության մասին միջազգային ակադեմիայի (հայկական մասնաճյուղ) իսկական անդամ ակադեմիկոս։


== Քաղաքական գործունեություն ==
1986 թվականին ընտրվել է Լենինյան շրջանի պատգամավոր։
2003 թվականին ընտրվել է Ազգային ժողովի պատգամավոր «Օրինաց երկիր» կուսակցության-ի համամասնական ցուցակով։ 2003-2007 թվականներին եղել է Ազգային ժողովի գիտության, կրթության, մշակույթի և երիտասարդության հարցերի մշտական հանձնաժողովի անդամ, ՕԵԿ խմբակցության քարտուղար։
2007-2012 թվականներին Ազգային ժողովի պատգամավոր է ընտրվել կրկին  «Օրինաց երկիր» կուսակցության համամասնական ցուցակով։ 19.06.2007-31.05.2012 ժամանակահատվածում եղել է Ազգային ժողովի գիտության, կրթության, մշակույթի և երիտասարդության հարցերի մշտական հանձնաժողովի անդամ, իսկ 22.11.2010-31.05.2012 ժամանակահատվածում եվրոպական ինտեգրման հարցերի մշտական հանձնաժողովի անդամ։
2009 թվականի Երևանի ավագանու ընտրությունների ժամանակ եղել Օրինաց երկիր կուսակցության քաղաքապետ թեկնածուն։
2012-2017 թվականներին մայիսի Ազգային ժողովի պատգամավոր է ընտրվել համամասնական ընտրակարգով՝ կրկին «Օրինաց երկիր» կուսակցությունից։
2017 թվականի Ազգային Ժողովի ընտրություններին մասնակցել է Հայկական վերածնունդ կուսակցության համամասնական և ռեյտինգային ցուցակով՝ հավաքելով 1621 ձայն։


== Պարգևներ ==
2005 թ. մանկավարժի օրվա առթիվ արժանացել է Ա. Բակունցի անվան մեդալի։ 2011 թ. ՀՀ Նախագահի հրամանագրով պարգևատրվել է Մխիթար Գոշի մեդալով։


== Անձնական կյանք ==
Ամուսնացած է, ունի երկու երեխա։


== Ծանոթագրություններ ==
(20483) Սինայ

(20483) Սինայ, աստերոիդ աստերոիդների հիմնական գոտում։ Այս աստերոիդը հայտնաբերվել է 1999 թվականի հուլիսի 14-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20483) Սինայ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կուդրինցի (այլ կիրառումներ)

Կուդրինցի, կարող է վերաբերել՝

Կուդրինցի - գյուղ, Ուկրաինայի Խմելնիցկիի մարզի Խմելնիցկիի շրջանում
Կուդրինցի - գյուղ, Ուկրաինայի Խմելնիցկիի մարզի Կամենեց-Պոդոլսկիի շրջանում
Մանդակունիներ

Մանդակունիներ՝ նախարարական տոհմ Հին Հայաստանում։ Ըստ ավանդության Մանդակունի անունն առաջացել է տոհմի հիմնադիր նախնի Միանդակի անունից, որին Վաղարշակ թագավորը շնորհել էր նախարարի աստիճան և կարգել արքունի որսերի գործակալ։
3-րդ դարի 2-րդ կեսին Սասանյանների հրամանով Մանդակունիները սրատվում են, որովհետև Հայոց թագավոր Խոսրով Ա Մեծի սպանությունից հետո արքայազն Տրդատ մանկան դայակը՝ Արտավազդ Մանդակունին նրան փախցրել էր հռոմեական արքունիք։ Տրդատ Գ Մեծի գահակալումից հետո Հայոց զորքերի սպարապետությունը հանձնարարվեց Արտավազդ Մանդակունուն, որը շուտով զոհվեց կովկասյան ցեղերի դեմ մղած մարտերից մեկի ժամանակ։ 5-րդ դարից Մանդակունիները տիրում էին ասպարեզից հեռացած Արշամունիների տոհմական Արշամունիք գավառը։
Ըստ Սահակյան Գահնամակի, Մանդակունիներն արքունիքում զբաղեցրել են 47-րդ բարձը։ Իսկ ըստ Զորանամակի, Հայոց բանակը համալրել են 300 մարտիկով։ Վարդանանց պատերազմի ժամանակ Պարսկաստանում ատյանի կանչված հայ նախարարների թվում էին Մանդակունի Սահակ և Փարսաման եղբայրները։ Նույն դարի հայտնի դեմքերից էր Հովհաննես Ա Մանդակունի կաթողիկոսը։
Գեղարոտ (գետ)

Անվան այլ կիրառումների համար տե՛ս՝ Գեղարոտ (այլ կիրառումներ)Գեղարոտ, գետ Հայաստանի Արագածոտնի մարզում, Քասախի աջ վտակը։ Սկիզբ է առնում Արագածի արևելյան լանջից՝ 3600 մ բարձրությունից և Ափնագյուղից 1 կմ հարավ-արևելք միախառնվում մայր գետին։ Երկարությունը 25 կմ է, ջրհավաք ավազանը՝ 66 կմ²։ Գետահովիտը V-աձև է և կիրճանման, ստորին հոսանքում լայնանում է։ Սնումը հիմնականում հալոցքային (69%) է, վարարումը՝ մայիս-հունիսին։ Տարեկան միջին ծախսը 0,94 մ³/վ։ Ձմռանը սառցակալում է։ Գետահովտում կան հանք, ջրերի ելքեր։ Ջրերն օգտագործվում են ոռոգման նպատակով։


== Պատկերասրահ ==

		


== Ծանոթագրություններ ==
954

954 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 954 թվականն է, 
X դարի 54-րդ տարին։


== Դեպքեր ==


== Ծնունդներ ==


== Մահեր ==